Σταθμός Δημοτικό Θέατρο (Μετρό Αθήνας)

Ο **Σταθμός Δημοτικό Θέατρο** είναι σταθμός του Μετρό της Αθήνας στο κέντρο του Πειραιά, επί της γραμμής 3. Ο σταθμός παραδόθηκε στο κοινό στις 10 Οκτωβρίου 2022. 

## Ιστορικό
Σύμφωνα με το αρχικό σχέδιο της επέκτασης της γραμμής 3 που αποφασίστηκε το 2006, ο τερματικός σταθμός της θα βρισκόταν στην Λεωφόρο Λαμπράκη στο ύψος του Γηροκομείου Πειραιά, το οποίο ανήκει στη Μητρόπολη Πειραιώς, και θα είχε την ονομασία *Ευαγγελίστρια*, από την ονομασία του ομώνυμου ναού δίπλα στο Γηροκομείο, καθώς και της ομώνυμης συνοικίας.

Μόλις ανακοινώθηκε όμως αυτό επίσημα από την Αττικό Μετρό, τον Οκτώβριο του 2006 που ξεκίνησε η αρχική δημοπράτηση της επέκτασης της γραμμής 3, αντέδρασε αμέσως ο καινούριος τότε Μητροπολίτης Πειραιώς Σεραφείμ, με τον ισχυρισμό ότι θα ενοχλούνταν οι ηλικιωμένοι στο διπλανό Γηροκομείο Πειραιά, και τελικώς η κατασκευή του σταθμού αυτού ακυρώθηκε το 2007, καθώς ο Γιώργος Σουφλιάς (τότε υπουργός στο Υ.ΠΕ.ΧΩ.ΔΕ.) έκανε τότε δεκτό το αίτημα του Μητροπολίτη για ακύρωση της κατασκευής του σταθμού. Μάλιστα στις 10 Νοεμβρίου 2008 ακυρώθηκε από την Αττικό Μετρό και ο διαγωνισμός, προκαλώντας καθυστέρηση 3 ετών, διότι ο νέος διαγωνισμός ξεκίνησε τον Φεβρουάριο του 2009 (η έναρξη της επαναδημοπράτησης), έχοντας χάσει έναν σταθμό και 600 μέτρα μήκος, ενώ αμέσως μετά χτύπησε η οικονομική κρίση, ο διαγωνισμός πάγωσε και μετά από πολλές δυσκολίες ολοκληρώθηκε τον Οκτώβριο του 2011, ακριβώς 5 χρόνια μετά την πρώτη του δημοπράτηση, με ανάδοχο την κοινοπραξία J&P ΑΒΑΞ-GHELLA-ALSTOM. Ως αποτέλεσμα της ακύρωσης αυτής, ο Σταθμός Δημοτικό Θέατρο προσδιορίστηκε πλέον ως ο τερματικός της γραμμής 3.

Τα έργα επέκτασης προς το Δημοτικό Θέατρο άρχισαν με την εκκίνηση του μετροπόντικα από την Αγία Βαρβάρα το 2016. Η ολοκλήρωση του σταθμού καθυστέρησε λόγω των έργων στεγανοποίησης που έλαβαν χώρα πέριξ του σταθμού Πειραιά. Επίσης και το τελικό τμήμα της επέκτασης, με τους τρεις τελευταίους σταθμούς της Γραμμής 3 (Μανιάτικα, Πειραιάς, Δημοτικό Θέατρο), καθυστέρησε να δοθεί κατά 2,5 έτη, λόγω των έργων στεγανοποίησης, που απαίτησαν νέα μελέτη για την κατασκευή του σταθμού Πειραιάς, αλλά και λόγω των συνεπειών της πανδημίας COVID-19. Εγκαινιάστηκε μαζί με τους σταθμούς Μανιάτικα και Πειραιάς στις 10 Οκτωβρίου του 2022. Και οι τρείς αυτοί σταθμοί της Γραμμής 3 είναι με πλευρικές αποβάθρες.
μικρογραφία|δεξιά|Το ενδιάμεσο επίπεδο του σταθμού Δημοτικό Θέατρο.

Μέσα στους πρώτους μήνες λειτουργίας του σταθμού είχαν γίνει καταγγελίες από αρμόδιους φορείς για διαρρoή θαλασσίων υδάτων στο τμήμα της σήραγγας μεταξύ του σταθμού Πειραιά και Δημοτικού Θεάτρου. Καταγγελίες έκαναν λόγο για λιμνάζοντα ύδατα, τα οποία προκαλούν δυσoσμία, αλλά και έντονη οξείδωση σε διάφορα μεταλλικά στοιχεία της σιδηροδρομικής επιδομής, όπως σε σιδηροτροχιές, στρωτήρες και αλλαγές τροχιάς. Ωστόσο, η Αττικό Μετρό (τον Μάιο του 2023 μετονομάστηκε σε Ελληνικό Μετρό) απάντησε με επίσημη ανακοίνωση στις 20 Μαρτίου 2023 ότι το θέμα των διαρροών στη σήραγγα έχει αντιμετωπιστεί αποτελεσματικά και ότι είχαν ήδη γίνει επεμβάσεις αφαίρεσης των όποιων οξειδώσεων και διαβρώσεων στις σιδηροτροχιές, οι οποίες ωστόσο δεν έθεταν προβλήματα λειτουργικότητας και ασφάλειας του μετρό.

## Αρχαιολογική έκθεση
Παράλληλα με τις εργασίες επέκτασης του μετρό από την Αγιά Βαρβάρα στον Πειραιά έλαβε χώρα μία εκτεταμένη αρχαιολογική έρευνα, η οποία συνολικά κάλυψε μία έκταση περίπου 30.000 τ.μ. Κατά τη διάρκειά της, αποκαλύφθηκε πλήθος σημαντικών αρχαιολογικών ευρημάτων, όπως οικιστικά κατάλοιπα και 150 υπόγειες κατασκευές σχετιζόμενες με υδροσυστήματα, που προσέδωσαν σημαντικές πληροφορίες σχετικά με τη σύνθεση του αρχαίου αστικού τοπίου και της καθημερινότητας των κατοίκων του. Με σκοπό την ενημέρωση του κοινού για αυτές τις ανακαλύψεις δημιουργήθηκε μόνιμη έκθεση στο επίπεδο έκδοσης εισιτηρίων του σταθμού Δημοτικό Θέατρο με τίτλο «Ιστορίες για το Αθέατο Νερό», η οποία όπως μαρτυρά ο τίτλος της, έχει κυρίαρχο θέμα την ύδρευση του αρχαίου Πειραιά. Στον σταθμό εκτίθενται αναπαραστάσεις κινστερνών και πηγαδιών, καθώς και ένα αυθεντικό βοτσαλωτό δάπεδο από δωμάτιο σπιτιού της ελληνιστικής περιόδου που εντοπίστηκε στις ανασκαφές, όπως και ένα τμήμα υδραγωγείου σε αντίγραφο. Η έκθεση συμπληρώνεται από μία ψηφιακή παρουσίαση και ένα χάρτη του αρχαίου και του σύγχρονου Πειραιά. 

## Σταθμός ανταπόκρισης με αστικά λεωφορεία και τράμ
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 22 λεωφορειακές γραμμές και την γραμμή Τ7 του τράμ.

**<u>Πλησιέστερες στάσεις λεωφορείων</u>:**

**ΠΛ. ΚΟΡΑΗ** (Λ. Βασ. Γεωργίου Α' & Λ. Ηρώων Πολυτεχνείου): 
* **040** ΣΥΝΤΑΓΜΑ-ΠΕΙΡΑΙΑΣ, 
* **049** ΟΜΟΝΟΙΑ-ΠΕΙΡΑΙΑΣ, 
* **130** ΠΕΙΡΑΙΑΣ-Ν. ΣΜΥΡΝΗ (ΚΥΚΛΙΚΗ), 
* **217** ΣΤ. ΔΑΦΝΗ-ΑΓ. ΔΗΜΗΤΡΙΟΣ-ΠΕΙΡΑΙΑΣ, 
* **229** ΣΤ. ΔΑΦΝΗ-ΑΓ. ΔΗΜΗΤΡΙΟΣ-ΠΕΙΡΑΙΑΣ, 
* **Α1** ΒΟΥΛΑ-ΠΕΙΡΑΙΑΣ, 
* **Β1** ΑΝΩ ΓΛΥΦΑΔΑ-ΠΕΙΡΑΙΑΣ **→** (Προς Πειραιά), 
* **300** ΠΛ. ΚΑΡΑΙΣΚΑΚΗ-ΤΖΑΝΕΙΟ (ΚΥΚΛΙΚΗ) **→** (Προς Τζάνειο/Πλ. Καραϊσκάκη), 
* **904** ΠΛ. ΚΑΡΑΙΣΚΑΚΗ-ΣΤ. ΠΕΙΡΑΙΑ-ΦΡΕΑΤΤΥΔΑ (ΚΥΚΛΙΚΗ) **→** (Προς Φρεαττύδα), 
* **906** ΠΛ. ΚΑΡΑΙΣΚΑΚΗ-ΚΑΛΛΙΠΟΛΗ (ΚΥΚΛΙΚΗ) **→** (Προς Καλλίπολη), 
* **909** ΚΡΑΤ. ΝΙΚΑΙΑΣ-ΑΓ. ΣΟΦΙΑ-ΑΓ. ΒΑΣΙΛΕΙΟΣ **→** (Προς Άγιο Βασίλειο)
**ΠΛ. ΚΟΡΑΗ** (Λ. Ηρώων Πολυτεχνείου & Σωτήρος Διός): 
* **049** ΠΕΙΡΑΙΑΣ-ΟΜΟΝΟΙΑ , 
* **130** ΠΕΙΡΑΙΑΣ-Ν. ΣΜΥΡΝΗ (ΚΥΚΛΙΚΗ), 
* **217** ΠΕΙΡΑΙΑΣ-ΑΓ. ΔΗΜΗΤΡΙΟΣ-ΣΤ. ΔΑΦΝΗ, 
* **229** ΠΕΙΡΑΙΑΣ-ΑΓ. ΔΗΜΗΤΡΙΟΣ-ΣΤ. ΔΑΦΝΗ, 
* **Α1** ΠΕΙΡΑΙΑΣ-ΒΟΥΛΑ, 
* **Β1** ΠΕΙΡΑΙΑΣ-ΑΝΩ ΓΛΥΦΑΔΑ | (κατεύθυνση προς υπογραμμισμένα)
**ΔΗΜΟΤΙΚΟ** (Λ. Βασ. Γεωργίου Α'): 
* **218** ΣΤ. ΔΑΦΝΗ-ΠΕΙΡΑΙΑΣ, 
* **500** ΚΗΦΙΣΙΑ (ΠΛ. ΠΛΑΤΑΝΟΥ)-ΠΕΙΡΑΙΑΣ (ΝΥΧΤΕΡΙΝΗ), 
* **904** ΠΛ. ΚΑΡΑΙΣΚΑΚΗ-ΣΤ. ΠΕΙΡΑΙΑ-ΦΡΕΑΤΤΥΔΑ (ΚΥΚΛΙΚΗ), 
* **906** ΠΛ. ΚΑΡΑΙΣΚΑΚΗ-ΚΑΛΛΙΠΟΛΗ (ΚΥΚΛΙΚΗ), 
* **909** ΑΓ. ΒΑΣΙΛΕΙΟΣ- ΑΓ. ΣΟΦΙΑ-ΚΡΑΤ. ΝΙΚΑΙΑΣ, 
* **915** ΛΟΦΟΣ ΒΟΚΟΥ-ΠΡ. ΗΛΙΑΣ (ΚΥΚΛΙΚΗ) | (κατεύθυνση προς υπογραμμισμένα)
**ΝΑΤ** (Λ. Βασ. Γεωργίου Α'): 
* **218** ΣΤ. ΔΑΦΝΗ-ΠΕΙΡΑΙΑΣ, 
* **500** ΚΗΦΙΣΙΑ (ΠΛ. ΠΛΑΤΑΝΟΥ)-ΠΕΙΡΑΙΑΣ (ΝΥΧΤΕΡΙΝΗ), 
* **904** ΠΛ. ΚΑΡΑΙΣΚΑΚΗ-ΣΤ. ΠΕΙΡΑΙΑ-ΦΡΕΑΤΤΥΔΑ (ΚΥΚΛΙΚΗ), 
* **906** ΠΛ. ΚΑΡΑΙΣΚΑΚΗ-ΚΑΛΛΙΠΟΛΗ (ΚΥΚΛΙΚΗ), 
* **Χ96** ΑΕΡ/ΝΑΣ ΑΘΗΝΩΝ-ΠΕΙΡΑΙΑΣ (EXPRESS)/**X96** ΑΕΡ/ΝΑΣ ΑΘΗΝΩΝ-ΠΕΙΡΑΙΑΣ (EXPRESS)-ΝΥΧΤΕΡΙΝΗ | (κατεύθυνση προς υπογραμμισμένα)
**ΑΓΟΡΑ** (Ακτή Ποσειδώνος): 
* **17** ΠΕΙΡΑΙΑΣ-ΑΓ. ΓΕΩΡΓΙΟΣ (ΚΥΚΛΙΚΗ), 
* **20** Ν. ΦΑΛΗΡΟ-ΚΑΣΤΕΛΛΑ-ΔΡΑΠΕΤΣΩΝΑ (πρώην γραμμές τρόλλεϋ), 
* **909** ΑΓ. ΒΑΣΙΛΕΙΟΣ- ΑΓ. ΣΟΦΙΑ-ΚΡΑΤ. ΝΙΚΑΙΑΣ, 
* **915** ΛΟΦΟΣ ΒΟΚΟΥ-ΠΡ. ΗΛΙΑΣ (ΚΥΚΛΙΚΗ) | (κατεύθυνση προς υπογραμμισμένα)
**ΑΓ. ΣΠΥΡΙΔΩΝ** (Ακτή Μιαούλη): 
* **17** ΠΕΙΡΑΙΑΣ-ΑΓ. ΓΕΩΡΓΙΟΣ (ΚΥΚΛΙΚΗ) **<sub>Αφετηρία</sub>**, 
* **20** Ν. ΦΑΛΗΡΟ-ΚΑΣΤΕΛΛΑ-ΔΡΑΠΕΤΣΩΝΑ, 
* **826** ΠΕΙΡΑΙΑΣ-ΑΓ. ΜΗΝΑΣ (ΚΥΚΛΙΚΗ), 
* **828** ΠΕΙΡΑΙΑΣ-ΘΗΒΩΝ-ΣΤ. ΝΙΚΑΙΑ (ΚΥΚΛΙΚΗ), 
* **831** ΠΕΙΡΑΙΑΣ-ΑΙΓΑΛΕΩ, 
* **843** ΠΕΙΡΑΙΑΣ-ΠΕΡΑΜΑ , 
* **859** ΠΕΙΡΑΙΑΣ-ΔΕΞΑΜΕΝΕΣ-Ν. ΜΩΛΟΣ ΔΡΑΠΕΤΣΩΝΑΣ (ΚΥΚΛΙΚΗ) | (κατεύθυνση προς υπογραμμισμένα)
**ΑΓ. ΣΠΥΡΙΔΩΝΑΣ** (Ακτή Μιαούλη): 
* **17** ΠΕΙΡΑΙΑΣ-ΑΓ. ΓΕΩΡΓΙΟΣ (ΚΥΚΛΙΚΗ), 
* **20** ΔΡΑΠΕΤΣΩΝΑ-ΚΑΣΤΕΛΛΑ-Ν. ΦΑΛΗΡΟ (πρώην γραμμές τρόλλεϋ),
* **826** ΠΕΙΡΑΙΑΣ-ΑΓ. ΜΗΝΑΣ (ΚΥΚΛΙΚΗ), 
* **828** ΠΕΙΡΑΙΑΣ-ΘΗΒΩΝ-ΣΤ. ΝΙΚΑΙΑ (ΚΥΚΛΙΚΗ), 
* **831** ΑΙΓΑΛΕΩ-ΠΕΙΡΑΙΑΣ, 
* **843** ΠΕΡΑΜΑ-ΠΕΙΡΑΙΑΣ , 
* **859** ΠΕΙΡΑΙΑΣ-ΔΕΞΑΜΕΝΕΣ-Ν. ΜΩΛΟΣ ΔΡΑΠΕΤΣΩΝΑΣ (ΚΥΚΛΙΚΗ), 
* **Χ96** ΠΕΙΡΑΙΑΣ-ΑΕΡ/ΝΑΣ ΑΘΗΝΩΝ (EXPRESS)/**X96** ΠΕΙΡΑΙΑΣ-ΑΕΡ/ΝΑΣ ΑΘΗΝΩΝ(EXPRESS)-ΝΥΧΤΕΡΙΝΗ | (κατεύθυνση προς υπογραμμισμένα)

**<u>Πλησιέστερες στάσεις [[Τραμ Αθήνας|τράμ]] ([[Γραμμή 7 (Τραμ Αθήνας)|Τ7]])</u>:** 

* ***ΔΗΜΑΡΧΕΙΟ***  (Λ. Βασ. Γεωργίου Α' & Πλατεία Κοραή) → Προς Ακτή Ποσειδώνος (Πειραιάς)
* ***ΑΓΙΑ ΤΡΙΑΔΑ***  (Εθνικής Αντιστάσεως) → Προς Βούλα

## Είσοδοι - Έξοδοι
* Πλατεία Δημοτικού Θεάτρου (Ελευθερίου Βενιζέλου)
* Πλατεία Παύλου Μπακογιάννη
* Πλατεία Κοραή

## Δομή σταθμού

## Σημείο εξυπηρέτησης
* Δημοτικό Θέατρο Πειραιά

## Σημειώσεις


## Παραπομπές


Δημοτικο Θεατρο
Δημοτικο Θεατρο
Κατηγορία:Στάσεις τραμ Αθήνας